Ժողովը ունկնդրեց ՊԺ-ի կրթական յանձնաժողովի զեկոյցը եւ Թեմական խորհրդի կողմից ներկայացւած Կրթական խորհրդի առաջիկայ աշխատանքների բարելաւման նպատակով մշակւած փաթեթը: Այնուհետեւ ժողովի կողմից ընտրւեց կրթական բնագաւառում պատգամաւորների հարցումները եւ առաջարկութիւնները գրանցող բանաձեւային յանձնախումբ: Պատգամաւորները ունկնդրելով ներկայացւած զեկոյցները լսարանին ներկայացրեցին հայոց դպրոցների որակական զարգացման ուղղութեամբ իրենց տեսակէտները, առաջարկութիւնները եւ մտահոգութիւնները՝ կապւած հայոց դպրոցների օպտիմալացման, նոր մեթոդների կիրառման, հայեցի դաստիարակութեանը է՛լ աւելի կարեւորութիւն տալու, հայ ուսուցիչներին սատարելու, դպրոցները որոշ ճիւղերով համալրելու եւ մի խօսքով հայոց դպրոցը վերածելու այն կենտրոնի, որը ապահովի հայ աշակերտի լաւագոյն որակը եւ առաւելագոյնս ծնողներին մղի իրենց աշակերտներին ուղղորդել դէպի հայոց դպրոցներ: Ժողովը հայկական դպրոցների պահպանումը եւ զարգացումը համարեց մերօրեայ հրամայական: